  Виталий Пронин Берпуметӥ ож тӥрлыкез быдтыны команда сётӥз Россилэн Азьмуртэз Владимир Путин. Кизнерен со телемост пыр герӟаськиз. Удмуртилэн Тӧроез Александр Бречалов пусйиз, та программалэн мукет палыз но вань — солы луыса Камбарка но Кизнер ёросъёс азинскизы.Берпуметӥ химической снарядлэн калибрез - 130 миллиметр, секталаез - 31 килограмм. Кизнерысь утиськисьёсыз пӧлын со вал тужгес кышкытэз.Сӥё-дано ужрадэ пыриськизы Химической ожтӥрлыкез быдтонъя кун комиссилэн кивалтӥсез но Привожск федерал округъя Россилэн Президентэзлэн оскем муртэз  Михаил Бабич, Россиысь промышленностъя но вуз каронъя министрлэн воштӥсез  Георгий Каламанов, Удмуртилэн Тӧроез  Александр Бречалов но мукетъёсыз.- Та зэмзэ но бадӟым нунал… Совето вакытысь милемлы трос химия ож тӥрлык кылиз, кызьы верало тодӥсь-валась адямиос, соосын дуннеез кӧня ке пол быдтыны луэ вал.  Та нунал — бадӟым вамыш, со туала дуннеын гань-гань улыны осконэз кужмоятэ, - шуиз Владимир Путин. Берпуметӥ химической снарядлэн калибрез - 130 миллиметр, секталаез - 31 килограмм. Кизнерысь утиськисьёсыз пӧлын со вал тужгес кышкытэз.Удмуртилэн Тӧроез Александр Бречалов пусйиз, та программалэн мукет палыз но вань — солы луыса Камбарка но Кизнер ёросъёс азинскизы. Уго висъям уксёен сюресъёс, нылпи садъёс, школаос тупатъямын-выльдэмын, коркаосы  ву, чагыр эстӥськон кыскемын вал.Сӥё-дано ужрад бере кивалтӥсьёс котырес ӝӧк сьӧры пуксизы, вераськизы, «Кизнер» объектэз азьланяз но шаерамы уже кутоно шуыса.   Россиысь промышленностъя но вуз каронъя министр  Денис Мантуров дэмлаз та интыын усьтыны Казаньысь дары поттонъя заводлэсь ёззэ.Сергей Захаров Туспуктэм: udmurt.ru  